Lantrit taεzizt yerğ aṭas , tinna ɣef ideg yettegririb seg wasmi icerreg lebḥer , yedda am yizimer deg tejlibt. Asmi yeğğa imawlan-is yewwi yid-s asirem n-sen d ucuddu cudden ɣur-s. Imawlan-is, asmi llan ɣef ddunit, ɣas cedhan udem-is, aɣrum ur t-cedhan ara , aceyyeε yettceyyiε-asen-d. Kra ddr, kra i tent-teṭṭef ddunit, tezga ɣur-sen lmanda , ma d awali seg wasmi yeffeɣ ur t-walan. Yuɣal d amjaḥ, akken i asen-qqaren i yiɣriben yettun iman-nsen agemmad, widak yefkan temẓi-nsen i tmura n medden, maca netta jjiḥ-ines mačči am wiyaḍ , imi ur yeğği ara imawlan-is ad llaẓen. Seg wasmi yeffeɣ tamurt, asmi yesla d aεeskiw , ur d-yuɣal . (…)